钦定古今图书集成/历象汇编/岁功典/第065卷 > 七夕
## 钦定古今图书集成/历象汇编/岁功典/第065卷 > 七夕

《续齐谐记》云：“桂阳成武丁有仙道，忽谓其弟曰：‘七月
七日，织女当渡河，吾向被召，弟问织女何事渡河’，答
曰：‘暂诣牵牛’。世人至今云织女嫁牵牛也。”《风土记》云：
“织女七夕渡河，使鹊为桥。古诗云：‘寂然香灭后，鹊散
渡桥空’。”唐宫中七夕穿九孔针，梁时七夕穿双眼针。
《荆楚岁时记》云：“七夕，女人结彩楼，穿七孔针，陈瓜果”
于庭中以乞巧。有蟢子罗于瓜果之上，以为得巧。

### 酌中志略